Document ID: 31996R1557

KOMISSION ASETUS (EY) N:o 1557/96,
annettu 30 päivänä heinäkuuta 1996,
tiettyjen hedelmien ja vihannesten tuonnin lisätullien soveltamisen laukaisevista määristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 24 artiklan 4 kohdan,
sekä katsoo, että
hedelmien ja vihannesten tuonnissa sovellettaviin lisätulleihin liittyvää järjestelmää koskevista yksityiskohtaisista säännöistä 30 päivänä heinäkuuta 1996 annetussa komission asetuksessa (EY) N:o 1555/96 (3), ja erityisesti sen 2 artiklassa säädetään laukeamismäärien ja -jaksojen vahvistamisesta,
maataloussopimuksen (4) 5 artiklan 4 kohdassa määrätään ehdot, joiden nojalla komissio vahvistaa lisätullit laukaisevat määrät tietyille hedelmille ja vihanneksille; 5 artiklan 6 kohdan perusteella vahvistetaan laukeamisjaksot helposti pilaantuvien ja kausiluonteisten tuotteiden ominaisuuksien perusteella,
edellä mainittujen ehtojen soveltamiseksi on laukeamismäärät vahvistettava tämän asetuksen liitteessä mainituille tasoille vastaaviksi ajanjaksoiksi, ja
hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Vahvistetaan asetuksen (EY) N:o 1555/96 2 artiklassa tarkoitetut tuonnin lisätullit laukaisevat määrät markkinointivuodelle 1996/97 liitteessä olevassa taulukossa.
2 artikla
Tämä asetus tulee voimaan 1 päivänä syyskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1996.

Labels: 3
17
15